ร้านผัดหมี่โคราชแม่แต๋ว เป็นร้านแผงลอยเล็กๆ อยู่ใน ซ.ท่านผู้หญิงพหลโยธิน (ปากทางจะมี 7-11 อยู่) ตรงข้าม ประตู 2 ม.เกษตรศาสตร์  

ร้านนี้มีดีที่ผัดหมีโคราชครับ  ใช้เส้นหมีโคราชแท้ๆมาผัด (ประมาณเส้นผัดไทยละนะผมแยกไม่ออก) นำผัดกับบน้ำมะขามปรุง น้ำตาลปี๊บ เนื้อหมู ซอส ผัดด้วยไฟอ่อนๆ ผัดไปเรื่อยๆจนน้ำปรุงซึมเข้าไปในเส้น จะได้รสชาติออกหวานๆ เค็มๆ กลมกล่อม เส้นเหนียวนุ่มกำลังดี วางลงบนไข่นุ่มๆ แล้วตักเสริฟดังรูป.....น่ากินทีเดียว วุ้นเส้นเค้าก็มีนะ

แต่ถ้าจะให้ครบสูตรก็ต้องทานกับส้มตำ จะตำไทย ตำปู ตำโคราช ก็ว่าไปแล้วแต่ชอบ
ลูกชิ้นที่ร้านนี้ก็โอเคนะ ลูกชิ้นหมู เนื้อแน่นๆ

ราคาจานละ 35 บาทเท่านั้น ใครสนใจไปลองกันได้ ช่วงเย็นๆคนเยอะหน่อยนะ เพราะน้องๆ ม.เกษตรศาสตร์ ชอบมานั่งทานกัน  หรือไม่ก็ซื้อกลับไปคนละ 3 กล่อง 5 กล่อง (ที่จะบอกก็คือ คิวมันยาวนะจ๊ะ..อิ อิ)

นายโอชวนชิม